ⵃⵎⴰⴷ ⴱⵓⴽⴽⵓⵙ

ⵃⵎⴰⴷ ⴱⵓⴽⵓⵙ ⵉⴳⴰ ⴰⵎⵙⵏⵉⵍⵙ ⴰⵎⴰⵣⵉⵖ ⴷ ⵓⵙⵓⵙⵢⵓⵍⵓⴳ ⴰⵎⵖⵔⵉⴱⵉ, ⵉⴳ ⴷⴰⵖ ⴰⵏⴱⴷⴰⴷ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ ⵣⵖ ⵏⵓⵡⴰⵏⴱⵉⵔ, 2003. ⵉⵍⵓⵍ ⵖ ⵎⵉⵔⵖⵜ ⵖ ⵍⴰⵅⵚⴰⵚ ⵖ ⵜⴰⵎⴰ ⵏ ⵜⵎⴷⵉⵏⵜ ⵏ ⵜⵣⵏⵉⵜ ⵖ 15 ⴽⵟⴱⵕ ⵏ 1946. ⵉⵙⴽⵔ ⵜⴰⵎⵍⵎⴰⴷⵜ ⵏⵏⵙ ⵜⴰⵎⵣⵡⴰⵔⵓⵜ ⵖ ⵜⵙⴳⴰ ⴰⴷ ⵏⵉⵜ ⵖ ⵓⴳⴰⴷⵉⵔ. ⵉⵏⵊⵎ ⵉ ⵓⵏⴷⵉⴷ ⵏ ⵡⴰⴽⴰⵍ ⵍⵍⵉ ⵢⵓⵜⵏ ⴰⴳⴰⴷⵉⵔ ⵖ 1960.
ⵉⵎⵎⴰⵜⵜⵉ ⵉⵍⵎⵎⴰ ⵙ ⵜⴰⵔⵓⴷⴰⵏⵜ, ⴼⴰⴷⴷ ⵙ ⵎṛṛⴰⴽⵛ, ⵉⵙⵎⴷ ⴳⵉⵙⵏⵜ ⵜⵉⵖⵔⵉ ⵖ ⵜⵉⵏⵎⵍ ⵜⴰⵏⴰⵎⵎⴰⵙⵜ ⴷ ⵜⵉⵏⵎⵍ ⵜⴰⵙⵎⵓⵜⵜⴰⴳⵜ. ⵉⵣⴷⵖ ⵉⵍⵎⵎⴰ ⵖ ⵕⵕⴱⴰⵟ, ⵉⴽⵛⵎ ⵙ ⵜⵙⴷⴰⵡⵉⵜ ⵏ ⵎⵓⵃⴰⵎⵎⴰⴷ  ⴰⴼⴰⴷ ⴰⴷ ⵉⵖⵔ ⵜⴰⵙⴽⵍⴰ, ⴰⵎⵣⵔⵓⵢ ⴷ ⵓⵙⴳⵎⵉ. ⵍⵍⵉⵖ ⵢⵓⵡⵉ ⴰⴷⵉⴱⵍⵓⵎ ⵏⵏⵙ, ⵉⴽⵛⵎ ⴰⴷ ⵉⵙⵙⴰⵇⵇⵔⴰ ⵖ ⵓⵙⵍⵎⴷ ⴰⵏⴰⵎⵎⴰⵙ, ⵉⴽⴽ ⴳⵉⵙ ⵎⵏⵏⴰⵡ ⵉⵙⴳⴳⵯⴰⵙⵏ ⵙ ⵓⴼⵔⵉⵙ ⵏ ⵓⵙⵍⵎⴰⴷ ⵏ ⵜⴼⵕⴰⵏⵙⵉⵙⵜ.ⵖ 1967, ⵖ ⵕⵕⴱⴰⵟ ⵏⵉⵜ ⵙⵓⵍ, ⵉⴷⵔⴰ ⴷ ⴽⵔⴰ ⵏ ⵉⵎⵖⵏⴰⵙⵏ ⵉⵎⴰⵣⵉⵖⵏ ⵉⵣⴰⵢⴽⵓⵜⵏ, ⵖ ⵉⴳⴰ ⴱⵔⴰⵀⵉⵎ ⴰⵅⵢⵢⴰⴹ ⴷ ⵉⴳⵍⵍⵉⵏ ⵏ ⵄⵍⵉ ⴰⵣⴰⵢⴽⵓ, ⵙⵔⵙⵏ ⵜⵉⵔⵙⴰⵍ ⵏ ⵜⵏⵙⵎⵓⵏⵜ ⵜⴰⵎⵖⵔⵉⴱⵉⵜ ⵜⴰⵎⵣⵡⴰⵔⵓⵜ ⵏⵏⴰ ⵉⵥⵍⵉⵏ ⵖⴰⵔ ⵙ ⵜⴷⵍⵙⴰ ⵜⴰⵎⴰⵣⵉⵖⵜ, ⴳⵉⵏ ⴰⵙ ⵉⵙⵎ "'L'association marocaine de recherche et d'échange culturels" (s uzgzl: AMREC)
ⴹⴰⵕⴰⵜ ⵏ ⴽⴽⵓⵥ ⵉⵙⴳⴳⵯⴰⵙⵏ ⵏⵏⴰ ⵉⵣⵣⵔⵉ ⵖ ⴱⴰⵔⵉⵣ ⵖ ⵓⵙⵙⵓⵊⴷ ⵏ ⵜⵓⵙⵔⵉⵙⵜ ⵏⵏⵙ ⴷⴷⴰⵡ ⵓⴱⴰⵢⵔ ⵏ ⵊⵉⵔⵎⴰⵏ ⵜⵉⵍⵢⵓⵏ, ⵢⴰⵖⵓⵍ ⴱⵓⴽⵓⵙ ⵉⴳⴰ ⴰⵎⵙⵙⵡⵉⵍ ⵙ ⵜⵎⴰⵣⵉⵖⵜ ⴰⵎⵣⵡⴰⵔⵓ ⴰⴷ ⵉⵎⵣⵖ ⴼ ⵜⵓⵙⵔⵉⵙⵜ ⵏⵏⵙ ⴼ ⵜⵓⵜⵍⴰⵢⵜ ⵏⵏⵙ ⵜⴰⵢⵎⵎⴰⵜ. ⴰⵢⴰⵏⵏ ⴰ ⴼ ⴰⵙ ⵜⴻⵜⵜⵓⴼⴽⴰ ⵜⵔⵙⵓⵜ ⵏ ⵓⵙⵍⵎⴰⴷ ⵖ ⵜⵖⵉⵡⴰⵏⵜ ⵏ ⵜⵙⴽⵍⴰ ⴷ ⵜⵎⴰⵙⵙⴰⵏⵉⵏ ⵖ ⵜⵙⴷⴰⵡⵉⵜ ⵏ ⵕⵕⴱⴰⵟ ⵖ 1974, ⵖ ⵜⵙⴳⴰ ⵏ ⵓⵙⵍⵎⴷ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵖ ⵓⵙⵉⵏⴰⴳ ⴰⵏⴰⴼⵍⵍⴰ ⵏ ⵜⵕⴽⵢⵓⵍⵓⵊⵜ ⴷ ⵡⴰⵢⴷⴰ.
ⵖ ⵜⵙⴳⴰ ⵏ ⴰⵢⴰⴷ ⴰⴽⴽⵯ, ⵉⵙⵙⵓⵊⴰⴷ ⵉ ⵢⴰⵜ ⵜⴹⵓⴽⵟⵓⵕⴰⵜ ⵏ ⵓⵡⴰⵏⴽ ⵖ ⵜⵙⵏⵍⵉⵙⵜ, ⵉⵎⵣⵖ ⴼⵍⵍⴰⵙ ⵖ ⵜⵙⴷⴰⵡⵉⵜ ⵏ ⴱⴰⵔⵉⵣ  VIII ⵖ 1987 ⴷⴷⴰⵡ ⵓⴱⴰⵢⵔ ⵏ ⵊⴰⵏ ⴽⵍⵓⴷ ⴽⵓⴼⴰⵍⵢⵉ ⵖ 2002, ⵉⴷⵔⴰ ⵖ ⵓⵙⵔⵓⵙ ⵏ ⵜⵔⵙⴰⵍ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ. ⴹⴰⵕⴰⵜ ⵏ ⵜⵡⴰⴷⴰ ⵏ ⵛⴰⴼⵉⵇ, ⵢⴰⵖⵓⵍ ⵉⴳⴰ ⴰⵏⴱⴷⴰⴷ, ⵉⵙⵓⵍ ⵖ ⵜⵔⵙⵓⵜ ⴰⵏⵏ ⴰⵔ ⴰⵙⵙ ⴰⴷ.
ⵎⵇⵇⴰⵔ ⵜⵜⵓⵙⴽⴰⵔⵏ ⴽⵉⴳⴰⵏ ⵏ ⵉⵔⵣⵣⵓⵜⵏ ⴷ ⵜⵓⵙⵔⵉⵙⵉⵏ ⵏ ⵉⵎⵃⴹⴰⵕⵏ ⴼ ⵜⵎⴰⵣⵉⵖⵜ ⴷⴷⴰⵡ ⵓⴱⴰⵢⴰⵔ ⵏ ⴱⵓⴽⵓⵙ ⵖ ⵜⵓⴷⵔⵜ ⵏⵏⵙ ⵜⴰⵣⵣⵓⵍⴰⵏⵜ ⵉⵖⵣⵣⵉⴼⵏ, ⵉⵙⵙⵓⴼⵖ ⴷ ⵎⵏⵏⴰⵡ ⵢⵉⴷⵍⵉⵙⵏ ⵏⵏⴰ ⵢⴰⵖⵓⵍⵏ ⴳⴰⵏ ⵜⵉⵙⴰⵖⵓⵍⵉⵏ ⵖ ⵢⵉⴳⵔ ⵏ ⵜⵙⵏⵍⵉⵙⵜ ⵖ ⵍⵎⵖⵔⵉⴱ.

ⵜⵉⵡⵓⵔⵉⵡⵉⵏ ⵏⵏⵙ 

 •Langage et culture populaires au Maroc: essai de sociolinguistique (s tutlayt ⵜⴰⴼⵔⴰⵏⵙⵉⵙⵜ). Dar El Kitab. 1977.
 •Société, langues et cultures au Maroc: enjeux symboliques (s tutlayt ⵜⴰⴼⵔⴰⵏⵙⵉⵙⵜ). Faculté des lettres et des sciences humaines-Rabat. 1995. ISBN 978-9981-825-27-7.
 •Dominance et différence: essais sur les enjeux symboliques au Maroc. Débats. Casablanca: Le Fennec. 1999. ISBN 978-9981-838-74-1.
 •"La situation sociolinguistique au Maroc". Plurilinguismes. 16 (1): 5–30. 1998. doi:10.3406/pluri.1998.1086.
 •Alphabetisation et developpement durable au Maroc: réalité et perspectives (s tutlayt ⵜⴰⴼⵔⴰⵏⵙⵉⵙⵜ). Faculté des lettres et des sciences humaines. 2001. ISBN 978-9981-59-042-7.
 •أحمد, بوكوس، (2003). الأمازيغية والسياسة اللغوية والثقافية بالمغرب (s tutlayt ⵜⴰⵄⵔⴰⴱⵜ). Markaz Ṭāriq ibn Ziyād. ISBN 978-9954-0-3351-7.
 •Phonologie de l'amazighe (PDF). Publications de l'Institut royal de la culture amazighe. Rabat: Institut royal de la culture amazighe. 2009. ISBN 978-9954-28-019-5.
 •Revitalisation de la langue amazighe: défis, enjeux et stratégies (PDF). Publication de l'Institut Royal de la Culture Amazighe. Série: etudes. Rabat: Institut Royal de la Culture Amazighe. 2012. ISBN 978-9954-28-071-3.
 •الھیمنة والاختلاف في تدبیر التنوع الثقافي (PDF) (s tutlayt ⵜⴰⵄⵔⴰⴱⵜ). Institut Royal de la Culture Amazighe. 2016-01-14. ISBN 978-9954-28-212-0.
 •Essais de politique et d'aménagement linguistiques (s tutlayt ⵜⴰⴼⵔⴰⵏⵙⵉⵙⵜ). Institut royal de la culture amazighe. 2018. ISBN 978-9954-28-251-9.
 •Essais sur les enjeux culturels (PDF) (s tutlayt ⵜⴰⴼⵔⴰⵏⵙⵉⵙⵜ). Institut Royal de la Culture Amazighe. 2019. ISBN 978-9920-9733-2-8

 ⵉⵙⴰⵖⵓⵍⵏ